ΠΟΛΙΤΙΚΗ ΚΑΤΑ ΤΗΣ ΔΟΥΛΕΙΑΣ ΚΑΙ ΤΗΣ ΕΜΠΟΡΙΑΣ ΑΝΘΡΩΠΩΝ

|  |  |  |  |
| --- | --- | --- | --- |
| **Ημερομηνία έναρξης ισχύος** | **Συντάκτης** | **Κάτοχος** | **Εγκρίθηκε** |
| Ιούνιος 2016 | Anne Steele | Miles Roberts | 22 Ιουνίου 2016 |
|  |  |  |  |

Ως Όμιλος, η DS Smith διατηρεί σχέσεις με πολλούς διαφορετικούς οργανισμούς στην εφοδιαστική αλυσίδα της, και επίσης απασχολεί άμεσα μεγάλο αριθμό ατόμων. Η DS Smith έχει προσέγγιση μηδενικής ανοχής όσον αφορά τη σύγχρονη δουλεία τόσο εντός του Ομίλου όσο και εντός της εφοδιαστικής αλυσίδας της. Ελέγξαμε τις υφιστάμενες διαδικασίες συμμόρφωσης και διαχείρισης κινδύνου μετά την εισαγωγή του Νόμου περί σύγχρονης δουλείας του 2015 για να προσδιορίσουμε σε ποιο βαθμό έχουν τεθεί ήδη μέτρα και ποια περαιτέρω μέτρα ενδέχεται να απαιτηθούν για την πρόληψη της δουλείας και της εμπορίας ανθρώπων σε οποιοδήποτε μέρος των επιχειρηματικών δραστηριοτήτων ή των εφοδιαστικών αλυσίδων μας. Η παρακάτω πολιτική θεμελιώνει την προσέγγισή μας και θα χρησιμοποιείται για την ενημέρωση της ετήσιας δήλωσής μας σχετικά με τη δουλεία και την εμπορία ανθρώπων.

Ο Κώδικας Δεοντολογίας μας δηλώνει ότι η DS Smith σέβεται τα θεμελιώδη ανθρώπινα δικαιώματα και δεσμεύεται ως προς τις αρχές που ορίζονται στην Οικουμενική Διακήρυξη των Δικαιωμάτων του Ανθρώπου των Ηνωμένων Εθνών. Υποστηρίζουμε και σεβόμαστε την προστασία των ανθρωπίνων δικαιωμάτων στη σφαίρα επιρροής μας, ιδίως την αποτελεσματική εξάλειψη της καταναγκαστικής εργασίας και της παιδικής εργασίας.

Ο Κώδικας Δεοντολογίας διέπει όλες τις επιχειρηματικές συναλλαγές μας και τη συμπεριφορά όλων των προσώπων ή οργανισμών με τους οποίους συνάπτουμε άμεσα συμβάσεις ή τους οποίους διορίζουμε να ενεργούν για λογαριασμό μας.

Ο εν λόγω Κώδικας Δεοντολογίας ισχύει για όλες τις δραστηριότητες και τους υπαλλήλους του Ομίλου DS Smith. Η DS Smith αναμένει ισοδύναμα πρότυπα συμπεριφοράς από όλα τα πρόσωπα που ενεργούν για λογαριασμό της, όπως προμηθευτές και συνεργάτες.

Δεσμευόμαστε ως προς την εναντίωση στη σύγχρονη δουλεία σε όλες τις μορφές της και στην προτροπή της με όλα τα δυνατά μέσα. Απαιτούμε την ίδια στάση από όλους όσους απασχολούνται σε εμάς και την αναμένουμε από όλους εκείνους με τους οποίους έχουμε επιχειρηματικές συναλλαγές. Η στάση μας απέναντι στη σύγχρονη δουλεία είναι: μηδενική ανοχή.

Miles Roberts

Γενικός Διευθυντής του Ομίλου 22 Ιουνίου 2016

# ΣΚΟΠΟΣ ΤΗΣ ΠΑΡΟΥΣΑΣ ΠΟΛΙΤΙΚΗΣ

* 1. Η σύγχρονη δουλεία αποτελεί ποινικό αδίκημα σύμφωνα με τον Νόμο περί Σύγχρονης Δουλείας του 2015 (ο

«Νόμος»). Η σύγχρονη δουλεία μπορεί να λάβει χώρα σε διάφορες μορφές, συμπεριλαμβανομένης της ειλωτείας, της καταναγκαστικής ή υποχρεωτικής εργασίας και της εμπορίας ανθρώπων, τα οποία έχουν όλα από κοινού

τη στέρηση της ελευθερίας ενός ατόμου από κάποιον άλλο προκειμένου να το εκμεταλλευτεί για προσωπικό ή εμπορικό όφελος. Το παρόν έγγραφο καθορίζει την πολιτική της DS Smith (ο «Όμιλος») με σκοπό την αποτροπή ευκαιριών σύγχρονης δουλείας που λαμβάνουν χώρα εντός της επιχείρησης ή της εφοδιαστικής αλυσίδας της. Η χρήση του όρου «σύγχρονη δουλεία» στην παρούσα Πολιτική έχει την έννοια που ορίζεται από τον Νόμο.

* 1. Ως Όμιλος, έχουμε προσέγγιση μηδενικής ανοχής στη σύγχρονη δουλεία. Δεσμευόμαστε να ενεργούμε ηθικά και με ακεραιότητα σε όλες τις επιχειρηματικές συναλλαγές και σχέσεις μας και να εφαρμόζουμε και να επιβάλλουμε αποτελεσματικά συστήματα και ελέγχους ώστε να διασφαλίσουμε ότι η σύγχρονη δουλεία δεν λαμβάνει χώρα πουθενά στις δικές μας επιχειρήσεις ή σε αυτές των προμηθευτών μας.

# ΒΗΜΑΤΑ ΓΙΑ ΤΗΝ ΠΡΟΛΗΨΗ ΤΗΣ ΣΥΓΧΡΟΝΗΣ ΔΟΥΛΕΙΑΣ

* 1. Δεσμευόμαστε να διασφαλίζουμε ότι υπάρχει διαφάνεια στη δική μας επιχείρηση και στην προσέγγισή μας για την αντιμετώπιση της σύγχρονης δουλείας σε όλες τις εφοδιαστικές αλυσίδες μας, σε συμφωνία με τις υποχρεώσεις δημοσιοποίησής μας βάσει του Νόμου περί σύγχρονης δουλείας του 2015. Αναμένουμε τα ίδια υψηλά πρότυπα από όλους τους αναδόχους, προμηθευτές και άλλους επιχειρηματικούς συνεργάτες μας, και εξελίσσουμε και ενημερώνουμε τις διαδικασίες σύναψης συμβάσεών μας ώστε να συμπεριλαμβάνουν συγκεκριμένες απαγορεύσεις κατά της χρήσης καταναγκαστικής, υποχρεωτικής εργασίας ή εργασίας θυμάτων εμπορίας, ή οποιουδήποτε βρίσκεται υπό καθεστώς δουλείας, ολικής ή μερικής, είτε ενηλίκων είτε παιδιών. Απαιτούμε από τους προμηθευτές μας να εξασφαλίζουν την τήρηση των ίδιων υψηλών προτύπων και από τους δικούς τους προμηθευτές.
	2. Παρότι αναγνωρίζουμε τη νομική υποχρέωσή μας να καθορίσουμε τα βήματα που έχουμε λάβει για να διασφαλίσουμε ότι δεν λαμβάνει χώρα σύγχρονη δουλεία και εμπορία ανθρώπων στις εφοδιαστικές αλυσίδες μας, αναγνωρίζουμε ότι δεν ελέγχουμε τη συμπεριφορά ατόμων και οργανισμών στις εφοδιαστικές αλυσίδες μας. Προκειμένου να θεμελιώσουμε τη συμμόρφωσή μας με πρακτικά βήματα, σκοπεύουμε να εφαρμόσουμε τα ακόλουθα μέτρα:
		1. διεξαγωγή αξιολογήσεων κινδύνου ώστε να προσδιορίσουμε ποια τμήματα της επιχείρησής μας και ποιοι από τους προμηθευτές μας κινδυνεύουν περισσότερο από τη σύγχρονη δουλεία, έτσι ώστε να επικεντρωθούν οι προσπάθειες σε αυτούς τους τομείς
		2. συνεργασία με τους προμηθευτές μας, τόσο για να τους ενημερώσουμε σχετικά με την Πολιτική κατά της δουλείας και της εμπορίας ανθρώπων όσο και για να κατανοήσουμε τα μέτρα που έλαβαν προκειμένου να διασφαλίσουν ότι δεν θα λάβει χώρα σύγχρονη δουλεία στις επιχειρήσεις και στην εφοδιαστική αλυσίδα τους.
		3. εισαγωγή προκαταρκτικού ελέγχου των προμηθευτών (για παράδειγμα ως μέρος της διαδικασίας διαγωνισμών μας) και αυτοαξιολόγηση για τους προμηθευτές μας σε σχέση με τους ελέγχους διασφάλισης
		4. εισαγωγή συμβατικών διατάξεων για τους προμηθευτές μας ώστε να επιβεβαιωθεί η συμμόρφωσή τους με την παρούσα πολιτική και αποδοχή του δικαιώματός μας να ελέγχουμε τις δραστηριότητές τους και (όπου είναι εφικτό) τις σχέσεις τους, τόσο σε τακτική βάση όσο και σε περιόδους εύλογης υποψίας.

# ΕΥΘΥΝΗ ΓΙΑ ΤΗΝ ΠΟΛΙΤΙΚΗ

* 1. Η τελική ευθύνη για την πρόληψη της σύγχρονης δουλείας ανήκει στην ηγεσία του Ομίλου. Το Διοικητικό Συμβούλιο της DS Smith Plc φέρει τη συνολική ευθύνη για τη διασφάλιση της παρούσας πολιτικής και η εφαρμογή της συμμορφώνεται με τις νομικές και ηθικές υποχρεώσεις μας.
	2. Οι διαχειριστές σε όλα τα επίπεδα είναι υπεύθυνοι για τη διασφάλιση ότι οι υπάλληλοι που υποβάλλουν αναφορά σε αυτούς:
		+ κατανοούν και συμμορφώνονται με την παρούσα πολιτική, και
		+ τους παρέχεται επαρκής και τακτική εκπαίδευση σε σχέση με την πολιτική και το ζήτημα της σύγχρονης δουλείας.

# ΔΡΑΣΕΙΣ ΓΙΑ ΤΗΝ ΑΝΑΦΟΡΑ ΣΥΓΧΡΟΝΗΣ ΔΟΥΛΕΙΑΣ Ή ΕΜΠΟΡΙΑΣ ΑΝΘΡΩΠΩΝ

* 1. Εσωτερικά

Οι υπάλληλοι ενθαρρύνονται να εκφράσουν τυχόν ανησυχίες σχετικά με φερόμενη σύγχρονη δουλεία που σχετίζεται με τον Όμιλο ή τους προμηθευτές μας και πρέπει να το πράξουν είτε μέσω του προϊσταμένου τους είτε χρησιμοποιώντας το «Speak Up!» (σχετικές λεπτομέρειες είναι διαθέσιμες στο [Plexus](http://plexus.dss.dssmithgroup.local/speak-up-policy)).

* 1. Εξωτερικά

Μέλη του κοινού ή άτομα που δεν απασχολούνται από τον Όμιλο πρέπει να γράψουν εμπιστευτικά στον Γενικό Σύμβουλο του Ομίλου και Γραμματέα (είτε μέσω ηλεκτρονικού ταχυδρομείου: AskCoSec@dssmith.com ή στην καταστατική έδρα) για να εκφράσουν τυχόν ανησυχία, ζήτημα ή υποψία σχετικά με σύγχρονη δουλεία σε οποιοδήποτε μέρος της επιχείρησής μας ή της σχετικής εφοδιαστικής αλυσίδας.

* 1. Στόχος μας είναι να ενθαρρύνουμε τη διαφάνεια και να υποστηρίξουμε οποιονδήποτε εκφράζει ειλικρινείς ανησυχίες καλή τη πίστει στο πλαίσιο της παρούσας πολιτικής, ακόμα κι αν αποδειχθούν λανθασμένες. Δεσμευόμαστε να διασφαλίσουμε ότι κανείς δεν θα υποστεί δυσμενή μεταχείριση ως αποτέλεσμα αναφοράς καλή τη πίστει τυχόν υποψίας ότι λαμβάνει ή μπορεί να λαμβάνει χώρα σύγχρονη δουλεία οποιασδήποτε μορφής σε οποιοδήποτε μέρος της επιχείρησής μας ή σε οποιαδήποτε από τις εφοδιαστικές αλυσίδες μας.

Η δυσμενής μεταχείριση περιλαμβάνει απόλυση, πειθαρχικές ενέργειες, απειλές ή άλλη επιβλαβή μεταχείριση που συνδέεται με την αναφορά της ανησυχίας.

* 1. Ο Όμιλος θα αποδεχτεί και θα λάβει σοβαρά υπόψη τυχόν ανησυχίες που κοινοποιούνται ανώνυμα.

Ωστόσο, η διατήρηση της ανωνυμίας καθιστά δυσκολότερες τις έρευνες και την επαλήθευση και μπορεί να καταστήσει τη διαδικασία λιγότερο αποτελεσματική.

Επομένως, τα άτομα ενθαρρύνονται να υπογράφουν τυχόν κατηγορίες.

1. **ΠΑΡΑΒΙΑΣΗ ΤΗΣ ΠΑΡΟΥΣΑΣ ΠΟΛΙΤΙΚΗΣ**
	1. Εάν εντοπιστεί κάποιο θέμα σε σχέση με προμηθευτή, θα συνεργαστούμε μαζί του για να προετοιμάσουμε ένα σχέδιο διορθωτικών ενεργειών και να επιλύσουμε όλες τις παραβιάσεις εντός συμφωνημένης χρονικής περιόδου.
	2. Διατηρούμε το δικαίωμα να καταγγείλουμε τη σχέση μας με φυσικά πρόσωπα και οργανισμούς στην εφοδιαστική αλυσίδα μας σε περίπτωση που παραβιάσουν την παρούσα πολιτική.

# ΚΟΙΝΟΠΟΙΗΣΗ ΚΑΙ ΕΠΙΓΝΩΣΗ ΤΗΣ ΠΑΡΟΥΣΑΣ ΠΟΛΙΤΙΚΗΣ

* 1. Η προσέγγιση μηδενικής ανοχής μας στη σύγχρονη δουλεία πρέπει να κοινοποιείται σε όλους τους προμηθευτές, τους αναδόχους και τους επιχειρηματικούς συνεργάτες μας κατά την έναρξη της επιχειρηματικής σχέσης μας μαζί τους και να ενισχύεται αναλόγως μετέπειτα.

# ΑΝΑΘΕΩΡΗΣΗ

* 1. Μετά την αρχική της έγκριση, η παρούσα Πολιτική κατά της δουλείας και της εμπορίας ανθρώπων θα αναθεωρείται από το Διοικητικό Συμβούλιο του Ομίλου σε τακτική βάση (τουλάχιστον ετησίως) και δύναται να τροποποιείται κατά καιρούς. Η παρούσα Πολιτική θα χρησιμοποιείται για την ενημέρωση της Δήλωσής μας σχετικά με τη δουλεία και την εμπορία ανθρώπων που θα δημοσιεύεται κάθε χρόνο.